
Parlamentul României

Camera Deputaţilor
	COMISIA PENTRU TRANSPORTURI ȘI INFRASTRUCTURA
	COMISIA PENTRU BUGET, FINANȚE ȘI BĂNCI


	Bucureşti,
	21.04.2015
	Bucureşti,
	01.04.2015

	Nr.
	4c-26/62
	Nr.
	4c-2/333





Către,




BIROUL PERMANENT AL 




CAMEREI DEPUTAȚILOR
Vă înaintăm, alăturat, raportul comun asupra propunerii legislative privind timbrul de mediu pentru autovehicule, transmis  Comisiei pentru transporturi și infrastructură și Comisiei pentru buget, finanţe şi bănci, pentru dezbatere şi avizare în fond, în procedură obișnuită, cu adresa nr. PL.x 293 din 23 martie 2015.
	PREŞEDINTE,


	    PREŞEDINTE,



	        MIHAI LUPU

	VIOREL ŞTEFAN

R A P O R T      C O M U N
asupra propunerii legislative privind timbrul de mediu pentru autovehicule

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru transporturi și infrastructură și Comisia pentru buget, finanţe şi bănci, au fost sesizate spre dezbatere şi avizare în fond, în procedură obișnuită, cu propunerea legislativă privind timbrul de mediu pentru autovehicule, transmisă cu adresa nr. PL.x 293 din 23 martie 2015, înregistrată cu nr. 4c-26/62/24.03.2015, respectiv cu nr. 4c-2/333/24.03. 2015. 
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport comun Comisiile au avut în vedere:

•
avizul favorabil al Consiliului Legislativ (nr.1399/23.12.2014);
· punctul de vedere negativ al Guvernului (nr.354/06.03.2015);
•
avizul negativ al Comisiei pentru mediu şi echilibru ecologic (nr.4c-27/57/31.03.2015);
· avizul negativ al Comisiei juridice, de disciplină şi imunităţi (nr.4c-11/485/15.04.2015).

Senatul, în calitate de primă Cameră sesizată, a respins propunerea legislativă în şedinţa din 18.03.2015.
Propunerea legislativă supusă dezbaterii are ca obiect de reglementare instituirea timbrului de mediu, reprezentând „suma datorată de către deţinătorii autovehiculelor care utilizează drumurile publice din România, indiferent de statul în care sunt înmatriculate”, ce urmează a se datora anual, în funcţie de categoriile de autovehicule, constituindu-se venit la bugetul Fondului de mediu, urmând a fi utilizat de către Administraţia Fondului de Mediu în vederea „finanţării programelor privind înnoirea parcului auto într-o proporţie de 70% şi pentru proiectele pentru protecţia mediului într-o proporţie de 30%”.

În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, comisiile au dezbătut propunerea legislativă în şedinţe separate, Comisia pentru transporturi și infrastructură în data de 21 aprilie 2015 și Comisia pentru buget, finanţe şi bănci  în data de 31 martie 2015. 


La lucrările Comisiei pentru transporturi și infrastructură au fost prezenţi 21 deputaţi din totalul de 22 membri, iar la lucrările Comisiei pentru buget, finanţe şi bănci au fost prezenți 33 deputați din totalul de 34 membri.

La dezbateri au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, reprezentanți ai Ministerul Finanțelor Publice, respectiv ai Ministerului Mediului, Apelor și Pădurilor.

În urma dezbaterilor, membrii celor două Comisii sesizate în fond au hotărât cu majoritate de voturi, respingerea propunerii legislative privind timbrul de mediu pentru autovehicule, deorece: textul nu este clar redactat, astfel că nu rezultă cu certitudine modalitatea de plată a timbrului de mediu, cuantumul acestuia raportat la unitatea de timp, sancţiunile contravenţionale aplicabile pentru neplata timbrului, categoriile de vehicule pentru care se datorează taxa, impactul noilor prevederi asupra reglementării în vigoare privind timbrul de mediu, precum şi soluţiile legislative pentru situaţiile tranzitorii (situaţia persoanelor care au achitat deja taxa menţionată în temeiul reglementării în vigoare sau a celor menţionate).

În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,
	SECRETAR,

	MIHAI LUPU

	VIOREL ȘTEFAN


	SECRETAR,
	SECRETAR,

	          CONSTANTIN GALAN
	MIHAI-AUREL DONŢU



Consilier parlamentar,                                                                                       Şef serviciu,            Alina Tănase                                                                                                  Giorgiana Ene
Consilier parlamentar,

Daniel Mărăcineanu

